“1812 йылғы Ватан һуғышы батырҙарына арнала” интернет олимпиадаһына.

II тур.

Ҡолмөхәмәтова Нәргизә Азат ҡыҙы, 11- се класс укыусыһы.

Етәксеһе – Акбутина Гөлдәр Буранбай ҡыҙы.

Ғүмер юлында беҙгә төрлө -төрлө кешеләр осрай. Ҡайһы берәүҙәр йылдар аша ла беҙҙең менән ҡала, кемдер осраҡлы ғына тап була. Ләкин осраған һәр береһенең үҙ ваҡыты һәм үҙ урыны бар. Иң яҡын дуҫтарҙы ла табабыҙ, мөхәббәтте лә, дошмандарҙы ла... Кемдер һинең йөгөңдө күтәрешә, кемдер ярты юлда ташлап китә, юл ситендә тороп, аяҡ салыусылар ҙа була. Һуңынан үкенмәҫ өсөн, ҡайһыларын үҙ яныңда ҡалдырасағыңды дөрөҫ итеп һайлай белер кәрәк. Илден яҙмышында ла шундай кешеләр була: ысын илһөйәрҙәр һәм хыянатсылар. Күптәр ҡурҡаҡлыҡ арҡаһында хыянат юлына баҫалар. Әгәр тарихҡа күҙ һалһаҡ, ил һаҡлаусы батырҙар менән бер рәттән һатлыҡтар ҙа етәрлек булған. Бына шулар бик күп ир - егеттәребеҙҙең башына еткән...

Үҙ һүҙҙәремде дәлилләү өсөн бирелгән тексты миҫалға килтергем килә. Бикбайҙың “ Ҡаһым түрә” драмаһы геройы Ҡолтүбәгә ышанып, үҙенә яҡынайтҡандар ине, ләкин был иң ҙур хата булып сыға. Фольгнер Ҡолтүбәгә Ҡаһымды ағыуларға ҡуша һәм ул түрәне үлтерә. Ул Ҡаһымды ғына түгел, тотош халыҡтың ышанысын ағыулап үлтерә...

Мостай Кәримден “Ҡара һыуҙар” поэмаһында Яҡуп образы ла мине уйға һалды. Бер яҡтан ҡараһаң, ул дуҫтары менән алты атаканы кире ҡаға. Ләкин яратҡаны янына тере ҡайтырға тейешмен, тип, иленә хыянат итә. Тик һөйгәненә ундай ҡурҡаҡ кәрәкмәй. Иң ауыр мәлдә ташлап китер һатлыҡтар ҡурҡыныс. Тыуған иленә, халҡына, һөйгәненә, дуҫына хыянат итеүселәргә ярлыҡау юҡ! Ҡаһымдың да һуңғы һүҙҙәре ошо турала:”... беҙҙең дуҫлыҡты боҙор өсөн ағыу йөрөтөүселәр киләсәктә лә күп булыр... ундай мәкерҙәргә бирелмәгеҙ, аң булығыҙ!”